
Finanšu ministrijas iesniegtajā redakcijā

1.pielikums

Ministru kabineta

2006.gada 4.jūlija

noteikumiem Nr.556

Netiešas līdzdalības piemēri likuma 1.panta

divdesmit trešās un divdesmit ceturtās daļas piemērošanai

1. SIA "BELCO" pieder 75% SIA "LCO" kapitāla daļu vērtības un balstiesības.  Savukārt SIA "LCO" pieder 60% SIA "BEL" kapitāla daļu vērtības un balstiesības. Līdz ar to SIA "BELCO" netieša līdzdalības daļa SIA "BEL" pārsniedz 50%, jo SIA "BELCO" var kontrolēt SIA "LCO" lēmumu pieņemšanu, kas savukārt, izmantojot savu vairākuma ietekmi SIA "BEL",  var ietekmēt tās lēmumu pieņemšanu. 

2. SIA "BELCO" pieder 55% SIA "ACO" kapitāla daļu vērtības un balstiesības un 60% SIA "LCO" kapitāla daļu vērtības un balstiesības. Savukārt SIA "ACO" pieder 30% SIA "BEL" kapitāla daļu vērtības un balstiesības, bet SIA "LCO" pieder 22% SIA "BEL" kapitāla daļu vērtības un balstiesības. Līdz ar to SIA "BELCO" netieša līdzdalības daļa SIA "BEL" pārsniedz 50%, jo SIA "BELCO" var kontrolēt SIA "BEL" lēmumu pieņemšanu, izmantojot savu vairākuma ietekmi SIA "LCO" un SIA "ACO", kuras kopā var ietekmēt lēmumu pieņemšanu SIA "BEL". 

